อำนาจ
วันก่อนผู้บริหารและตัวแทนพนักงานออมสินจำนวนหนึ่งพากันตบเท้าเข้าพบ กัปตันโต้งกิตติรัตน์ ณ ระนอง รองนายกฯ และรมว.คลัง ในฐานะที่กำกับดูแลออมสิน
7 พ.ย. 2555

วันก่อนผู้บริหารและตัวแทนพนักงานออมสินจำนวนหนึ่งพากันตบเท้าเข้าพบ กัปตันโต้งกิตติรัตน์ ณ ระนอง รองนายกฯ และรมว.คลัง ในฐานะที่กำกับดูแลออมสิน 
เป้าหมายเพื่อยื่นหนังสือร้องเรียนขอความเป็นธรรมเรื่องการแต่งตั้งพนักงานระดับผู้ช่วยผู้อำนวยการ และรองผู้อำนวยการของธนาคารที่ดู จะมีนอกมีใน 
แม้ที่ผ่านมาทางคณะกรรมการชุดพรรณี สถาวโรดม ประธานกรรมการ จะมีการแก้ระเบียบการสรรหาบุคลากรใหม่ โดยยึดอำนาจคืนจากผู้อำนวยการเอามาให้คณะกรรมการเป็นผู้คัดเลือกแทน 
แต่ปรากฏว่า ทำไปทำมากลับถูกจับตาว่าการสรรหาทำไปด้วยความเร่งรีบอย่างผิดปกติ 
เหมือนกับว่า เร่งรีบจะให้เสร็จก่อนที่คณะกรรมการชุดนี้จะหมดอายุลงในวันที่ 30 พ.ย.นี้
ขณะที่รายชื่อผู้ที่ผ่านการคัดเลือกมากลับไม่ทำให้คนในออมสินรู้สึกว่า กระบวนการที่สร้างขึ้นใหม่มีความโปร่งใสอย่างที่ปากว่า
ต้องขอบอกว่าออมสินยุคนี้ มีเรื่องฉาวเป็นข่าวดังมากที่สุดก็ว่าได้
เฮ้อ...อำนาจนะอำนาจ...